b'\n_START_ARTICLE_\nFranc Zadravec (agronom)\n_START_SECTION_\n\xc5\xbdivljenje in delo\n_START_PARAGRAPH_\nZadravec je leta 1950 diplomiral na zagreb\xc5\xa1ki Agronomsko-gozdarski fakulteti in 1965 doktoriral na ljubljanski BF. Najprej je bil zaposlen na dr\xc5\xbeavnem posestvu v Beltincih ter okrajnih zadru\xc5\xbenih zvezah v Ljutomeru in Murski Soboti. V letih 1959\xe2\x88\x921975 je bil direktor \xc5\xbdivinorejsko-veterinarskega zavoda v Murski Soboti kjer je vodil selekcijo in kontrolo proizvodnosti lisastega goveda v Pomurju._NEWLINE_Bil je znan zootehnik (strokovnjak s podro\xc4\x8dja reje in gospodarskega izkori\xc5\xa1\xc4\x8danja doma\xc4\x8dih \xc5\xbeivali). Med drugim je preu\xc4\x8deval rastnost in druge lastnosti za prirejo mesa mladih, za pleme predvidenih bikov. Sodeloval je tudi pri Evropski zvezi rejcev lisastega goveda in objavljal strokovne \xc4\x8dlanke.'